section_heading: Početak karijere
paragraph_text: Albina Grčić glazbenu je karijeru počela sudjelovanjem u trećoj sezoni emisije The Voice Hrvatska. U prvom nastupu pjevala je pjesmu Laure Pausini "En cambio no". Dvoje sudaca, Vanna i Davor Gobac, okrenuli su se, dok je Grčić odabrala Vannu za mentoricu. U dvoboju održanom 1. veljače 2020. Grčić je nastupala protiv Filipa Rudana pjevajući pjesmu "Lovely", koju u originalu izvode Billie Eilish i Khalid. Njihov nastup pogledan je više od 30 milijuna puta na YouTubeu. Vanna je naposljetku izabrala Filipa, ali je Massimo Savić iskoristio svoj joker i dodao je u svoj tim. Na kraju emitiranja završila je na trećem mjestu, a pobjednik je bio Vinko Ćemeraš, dok se Filip Rudan našao na drugom mjestu.<ref>Tko je Albina Grčić koja će nas predstavljati na Euroviziji 2021? Odmah nakon završetka The Voicea Grčić je potpisala ugovor s diskografskom kućom Universal Music Croatia. Godine 2020. izdala je svoj debitantski singl "Imuna na strah".